N kò sùn mọ́jú ọjọ́ kejì, ẹ̀ẹ̀kan ṣoṣo tí mo si pa ojú dé, àlá burúkú ni mo lá, ṣe ni mo rí ẹbọra burúkú kan lójú àlá tí ó bẹ̀rẹ̀ sí lé mì kiri, ibi tí ẹbọra náà ti ń lé mi lọ ni mo ti pàdé ejò kan lójú ọ̀nà eyín rẹ̀ dàbí kìnnìún, ìgbà tí mo sì tún ní kí ń sa fún eléyìínì mo pàdé ẹranko tí kò sanra, tí ó dàbí olókùnrùn ti èékan rẹ̀ gùn ṣọ̀bọ̀lọ̀, eléyìínì tún ń fẹ ojú mọ́ mi. Lẹ́hìn èyí, mo jí. Nígbà tí mo jí ṣe ni mo ń mí hẹlẹhẹlẹ bí ẹni tí ń sáré ije tí ọkàn mi ń lù kìkì bí ọkọ̀ òfuurufú – Háà! Ojú mi rí nǹkan nínú Igbó Olódùmarè, ojú mi rí nǹkan.
N ko sun moju ojo keji, eekan soso ti mo si pa oju de, ala buruku ni mo la, se ni mo ri ebora buruku kan loju ala ti o bere si le mi kiri, ibi ti ebora naa ti n le mi lo ni mo ti pade ejo kan loju ona eyin re dabi kinniun, igba ti mo si tun ni ki n sa fun eleyiini mo pade eranko ti ko sanra, ti o dabi olokunrun ti eekan re gun sobolo, eleyiini tun n fe oju mo mi. Lehin eyi, mo ji. Nigba ti mo ji se ni mo n mi helehele bi eni ti n sare ije ti okan mi n lu kiki bi oko ofuurufu – Haa! Oju mi ri nnkan ninu Igbo Olodumare, oju mi ri nnkan.